
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1985 

31 Δεκεμβρίου 2003 


ΑΠΟΦΑΣΕΙ Σ 

Αριθ. 286853 

Πρόγραμμα εκρίζωσης της φυματίωσης των βοοειδών 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το από 26.3.36 Β.Δ. (Α'174) "Περί μέτρων προς πρό¬ 
ληψη και καταστολή των μεταδοτικών νόσων των κατοικί¬ 
διων ζώων". 

2. Τιςδιατάξειςτου άρθρου 1 του Π.Δ. 133/13.4.1992 (Α’ 
66) "επιβολή υγειονομικών και λοιπών μέτρων για την προ¬ 
στασία και εξυγίανση της κτηνοτροφίας από λοιμώδη και 
παρασιτικά νοσήματα των ζώων". 

3. Τις διατάξειςτου Π.Δ. 101/8.3.1985 (Α'32) "λήψη υγει¬ 
ονομικών και λοιπών μέτρων προς πρόληψη και καταστο¬ 
λή της φυματίωσης, βρουκέλλωσης και ενζωοτικής λεύ- 
κωσης των βοοειδών" όπως ισχύει. 

4. Το Π.Δ. 308/2000 (Α’ 252) όροι υγειονομικού ελέγχου 
που διέπουντα εμπόριο ορισμένων ειδών ζώντων ζώων σε 
συμμόρφωση προς τις οδηγίες 64/432/ΕΟΚ και 
72/462/ΕΟΚτου Συμβουλίου. 

5. Την Απόφαση 2003/849 της Επιτροπής των Ευρωπαϊ¬ 
κών Κοινοτήτων της 28ης Νοεμβρίου 2003 για την έγκρι¬ 
ση προγραμμάτων για την εξάλειψη και την επιτήρηση 
ορισμένων ζωονόσων και για την πρόληψη ζωονόσων, τα 
οποία υποβλήθηκαν από τα κράτη μέλη για το έτος 2004. 

6. Την 353037/18.7.2000 (Β' 895) Απόφαση "Μεταβίβα¬ 
ση στους Γενικούς Γραμματείς, Γενικούς Διευθυντές και 
Τμηματάρχες του Υπουργείου της εξουσίας να υπογρά¬ 
φουν με εντολή Υφυπουργού". 

7. Το γεγονός ότι οι δαπάνες για την εφαρμογή του πο- 
γράμματος έχουν προβλεφθεί και μπορούν να καλυ¬ 
φθούν από τον τακτικό προϋπολογισμό του Υπουργείου 
Γ εωργίας έτους 2004 στον ΚΑ 5329 - Φ29/110. 

8. Την σχετική εισήγηση της Δ/νσης Υγείας των ζώων για 
την ανάγκη εφαρμογής του παραπάνω προγράμματος, 
αποφασίζουμε: 

Εγκρίνουμε από 1.1.2004 το πρόγραμμα εκρίζωσης της 
φυματίωσης των βοοειδών σε όλους τους νομούς της Ελ¬ 
λάδας με χρηματοδοτική συμμετοχή της Ε.Ε. 


ΚΕΦΑΛΑΙΟ Α: ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 1 

ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ 

Το πρόγραμμα εφαρμόζεται υποχρεωτικά σε ολόκληρη 
την χώρα από τις Κτηνιατρικές Υπηρεσίες της Νομαρχια¬ 
κής Αυτοδιοίκησης, εκτός αν καθοριστεί από την Κεντρι¬ 
κή Κτηνιατρική Υπηρεσία του Υπουργείου Γεωργίας άλ¬ 
λος φορέας εφαρμογής σύμφωνα με τις κείμενες διατά¬ 
ξεις. 

ΑΡΘΡΟ 2 

ΦΟΡΕΙΣ ΥΠΕΥΘΥΝΟΙ 

ΓΙΑ ΤΗΝ ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ 

Α) Το Τμήμα Υγείας των Ζώων της Δ/νσης Κτηνιατρικής 
κάθε νομού είναι υπεύθυνη για την οργάνωση, τον συντο¬ 
νισμό και τον έλεγχο της εφαρμογής του προγράμματος, 
όπως επίσης και για την αξιολόγηση των αποτελεσμάτων 
της εφαρμογής του στον νομό. Επιπλέον η Δ/νση Κτηνια¬ 
τρικής είναι υπεύθυνη για τη συλλογή των στοιχείων που 
αφορούν την εφαρμογή του προγράμματος στην περιο¬ 
χή, την αποστολή όλων των σχετικών πληροφοριών στο 
Τμήμα Ζωοανθρωπονόσων της Δ/νσης Υγείας των Ζώων 
του Υπουργείου Γ εωργίας και την έκδοση όλων των σχε¬ 
τικών αποφάσεων που αφορούν την εφαρμογή του προ¬ 
γράμματος σε επίπεδο νομού. 

Τα Αγροτικά Κτηνιατρεία σε κάθε νομό είναι υπεύθυνα 
για την εφαρμογή του προγράμματος, τον έλεγχο και τη 
σήμανση των ζώων, τη σήμανση των μολυσμένων ζώων, 
την τήρηση των μητρώων των εκτροφών, όλων των απα¬ 
ραίτητων δελτίων που αφορούν την εφαρμογή του προ¬ 
γράμματος και προβλέπονται από τις σχετικές διατάξεις 
και την έκδοση των σχετικών υγειονομικών πιστοποιητι¬ 
κών για την μετακίνηση των ζώων ή των εκτροφών για 
σφαγή ή θερινή διαβίωση. 

Β) Το Τμήμα Ζωοανθρωπονόσων της Δ/νσης Υγείας των 
Ζώων της Γενικής Δ/νσης Κτηνιατρικής είναι υπεύθυνο 
για τον συντονισμό, τον έλεγχο και την επιδημιολογική 
αξιολόγηση τηςπορείαςτου προγράμματος σε ολόκληρη 
τη χώρα και ειδικότερα σε κάθε Δ/νση Κτηνιατρικής των 
νομών που εμπλέκονται στην εφαρμογή αυτού του προ¬ 
γράμματος. Το ίδιο τμήμα συγκεντρώνει, επεξεργάζεται 
στατιστικά, αναλύει επιδημιολογικά και αξιολογείτο στοι- 

χεία του προγράμματος. Στην αρμοδιότητά του είναι η 
παροχή όλων των πληροφοριών στις υπηρεσίες της Ευ¬ 
ρωπαϊκής Ένωσης. 

Γιατον συντονισμό, τον έλεγχο και την αποτελεσματική 
εφαρμογή του προγράμματος συγκροτείται επιτροπή η 
οποία ενεργεί ως συμβουλευτικό όργανο στο Τμήμα Ζω¬ 
οανθρωπονόσων του Υπουργείου Γεωργίας. 

Η Επιτροπή αποτελείται από : 

1. Τον Δ/ντή της Δ/νσεως Υγείας των Ζώων ο οποίος εί¬ 
ναι και ο Πρόεδρος. 

2. Τον Προϊστάμενο του Τμήματος Ζωοανθρωπονόσων 
της Δ/νσης Υγείας των Ζώων ο οποίος είναι και ο Αντι¬ 
πρόεδρος. 

3. Εναν κτηνίατρο του Τμήματος Ζωοανθρωπονόσων 
του Υπουργείου Γεωργίας ως μέλος. 

4. Επιδημιολόγο ο οποίος ορίζεται με απόφαση της Γ ε¬ 
νικής Δ/νσης Κτηνιατρικής του Υπ. Γεωργίας και θα είναι 
ο τεχνικός σύμβουλος της επιτροπής. 

Η επιτροπή συνεδριάζει τουλάχιστον κάθε τρεις μήνες 
προκειμένου να αξιολογήσει την εφαρμογή του προ¬ 
γράμματος σε κάθε περιοχή της χώρας και σε ολόκληρη 
τη χώρα. Σε περίπτωση που οι στόχοι του προγράμματος 
δεν επιτυγχάνονται σε κάποια περιοχή, η επιτροπή εξετά¬ 
ζει την κατάσταση, σχεδιάζει και προτείνει μέτρα για την 
επίλυση τυχόν προβλημάτων στην αποτελεσματική εφαρ¬ 
μογή του προγράμματος και την επίτευξη των στόχων. 
Στην περίπτωση αυτή στην επιτροπή θα συμμετέχουν επι¬ 
πλέον: 

1. Ο Δ/ντής Κτηνιατρικής του Νομού 

2. Ο Προϊστάμενος, ή ο Υπεύθυνος Κτηνίατρος για την 
εφαρμογή των προγραμμάτων εκρίζωσης ζωοανθρωπο¬ 
νόσων που έχει ορισθεί από την Δ/νση Κτηνιατρικής. 

3. Ο Προϊστάμενος ή Κτηνίατρος του Τμήματος Δια¬ 
γνωστικής του Κτηνιατρικού Εργαστηρίου της περιοχής. 

ΑΡΘΡΟ 3 

ΚΑΤΑΓΡΑΦΗ ΤΩΝ ΕΚΤΡΟΦΩΝ 
ΚΑΙ ΣΗΜΑΝΣΗ ΤΩΝ ΖΩΩΝ 

Όλες οι εκτροφές βοοειδών πρέπει να είναι δηλωμένες 
και καταγραμμένες στο Αγροτικό Κτηνιατρείο της περιο¬ 
χής και όλα τα ζώα ηλικίας άνω των 3 εβδομάδων πρέπει 
υποχρεωτικά να φέρουν ενώτιο. Η δήλωση, η καταγραφή 
και η σήμανση των ζώων είναι υποχρεωτική σύμφωνα με 
τις κείμενες διατάξεις. Τα στοιχεία που αφορούν την 
εκτροφή και οι αριθμοί των ενωτίων των ζώων καταχω- 
ρούνται στο Μητρώο Εκτροφής Βοοειδών. Το Μητρώο 
αυτό τηρείται στην εκτροφή και στο Αγροτικό Κτηνια¬ 
τρείο της περιοχής και ενημερώνεται από τον υπεύθυνο 
κτηνίατρο του Α.Κ. της περιοχής. 

ΑΡΘΡΟ 4 

ΧΑΡΑΚΤΗΡΙΣΜΟΣ ΤΩΝ ΕΚΤΡΟΦΩΝ ΒΟΟΕΙΔΩΝ 
ΣΕ ΣΧΕΣΗ ΜΕ ΤΗΝ ΦΥΜΑΤΙΩΣΗ 

Οι εκτροφές βοοειδών όσον αφορά τη φυματίωση χα¬ 
ρακτηρίζονται ως εξής: 

Α) Εκτροφές αγνώστου υγειονομικού καθεστώτος (ΤΙ) 

Β) Εκτροφές αρνητικές ως προς την φυματίωση (Τ2) 

Γ) Εκτροφές επίσημα απαλλαγμένες (Τ3) 

Δ) Εκτροφές μολυσμένες από φυματίωση (Τ+) 

Προκειμένου να αποδοθεί κάθε ένας από τους παραπά¬ 
νω χαρακτηρισμούς σε εκτροφή βοοειδών πρέπει να πλη- 
ρούνται οι αντίστοιχες προϋποθέσεις : 

Εκτροφή βοοειδών αγνώστου υγειονομικού καθεστώ¬ 


τος (ΤΙ) Εκτροφή αγνώστου υγειονομικού καθεστώτος 
(ΤΙ) ως προς τη φυματίωση χαρακτηρίζεται η εκτροφή 
για την οποία δεν υπάρχει καμία πληροφορία όσον αφο¬ 
ρά τη φυματίωση. Τα βοοειδή που τη συγκροτούν δεν 
έχουν υποστεί ποτέ ενδοδερμικό φυματινισμό για τη διά¬ 
γνωση της φυματίωσης. 

Εκτροφή βοοειδών αρνητική ως προς την φυματίωση 
(Τ2) 

Εκτροφή αρνητική στη φυματίωση (Τ2) χαρακτηρίζεται 
η εκτροφή αγνώστου υγειονομικού καθεστώτος ως προς 
τη φυματίωση (ΤΙ), της οποίας όλα τα ζώα άνω των 6 
εβδομάδων αντέδρασαν αρνητικά σε ενδοδερμικό φυμα- 
τινισμό. 

Επίσης ως εκτροφή αρνητική στη φυματίωση (Τ2) χα- 
ρακτηρίζεταιη μολυσμένη από φυματίωση εκτροφή (Τ+), 
της οποίας όλα τα ζώα ηλικίας άνω των 6 εβδομάδων 
έχουν αντιδράσει αρνητικά σε έναν ενδοδερμικό φυματι- 
νισμό, ο οποίος έγινε τουλάχιστον 6 μήνες μετά την εξά¬ 
λειψη κάθε πηγής μόλυνσης από την εκτροφή. (Η πηγή 
μόλυνσης θεωρείται ότι έχει εξαλειφθεί, όταν όλα τα ζώα 
της εκτροφής ηλικίας άνω των 6 εβδομάδων έχουν αντι- 
δράσει αρνητικά σε δύο ενδοδερμικούς φυματινισμούς, ο 
πρώτος των οποίων έγινε τουλάχιστον 60 ημέρες μετά 
την σφαγή του τελευταίου θετικού ζώου και την ολοκλή¬ 
ρωση των διαδικασιών καθαρισμού και απολύμανσης και 
ο δεύτερος 6 μήνες μετά τον πρώτο). 

Εκτροφή βοοειδών επίσημα απαλλαγμένη φυματίωσης 
(Τ3) Εκτροφή βοοειδών επίσημα απαλλαγμένη φυματίω¬ 
σης (Τ3) χαρακτηρίζεται η εκτροφή όταν ισχύουν οι πα¬ 
ρακάτω προϋποθέσεις: 

- Όλα τα ζώα είναι απαλλαγμένα κλινικών συ μπτωμάτων 
φυματίωσης. 

- Όλα τα ζώα ηλικίας άνω των 6 εβδομάδων έχουν αντι- 
δράσει αρνητικά σε δύο ενδοδερμικούς φυματινισμούς οι 
οποίοι διενεργήθηκαν σε διάστημα όχι μικρότερο των 6 
μηνών. 

- Σε περίπτωση που η εκτροφή είχε χαρακτηριστεί 
προηγουμένως ως μολυσμένη (Τ+), όλα τα ζώα ηλικίας 
άνω των 6 εβδομάδων θα πρέπει να έχουν αντιδράσει αρ¬ 
νητικά σε έναν ενδοδερμικό φυματινισμό σε διάστημα όχι 
μικρότερο των 6 μηνών μετά τον χαρακτηρισμό της 
εκτροφής ως Τ2. 

- Σε περίπτωση που η εκτροφή συγκροτείται από ζώα 
που προέρχονται από εκτροφή επίσημα απαλλαγμένη 
φυματίωσης (Τ3) ο πρώτος ενδοδερμικός φυματινισμός 
θα διενεργείται 60 ημέρες μετά την συγκρότηση της 
εκτροφής. Στην παραπάνω περίπτωση η διενέργεια δέυ- 
τερου ενδοδερμικού φυματινισμού δεν είναι απαραίτητη. 

- Εφόσον έχει διενεργηθεί ο πρώτος ενδοδερμικός φυ- 
ματινισμός δεν επιτρέπεται η εισαγωγή στην εκτροφή ζώ¬ 
ων ηλικίας άνω των 6 εβδομάδων, εκτός εάν αυτά έχουν 
αντιδράσει αρνητικά σε ενδοδερμικό φυματινισμό, ο 
οποίος διενεργήθηκε 30 ημέρες πριν από την είσοδό τους 
στην εκτροφή ή 30 ημέρες μετά, υπό την προϋπόθεση ότι 
για το διάστημα αυτό τα εισαχθέντα ζώα ήταν σε απομό¬ 
νωση και δεν έχουν έλθει σε επαφή με τα υπόλοιπα βοο¬ 
ειδή της εκτροφής. 

Εκτροφή βοοειδών μολυσμένη από φυματίωση (Τ+) 

Εκτροφή βοοειδών μολυσμένη από φυματίωση (Τ+) θε¬ 
ωρείται η εκτροφή στην οποία ανήκει έστω και ένα ζώο, 
στο οποίο έχει επιβεβαιωθεί μικροβιολογικά ή ιστολογικά 
η ύπαρξη φυματίωσης. Η εκτροφή βοοειδών μπορεί να 
χαρακτηριστεί επίσης ως μολυσμένη: 

- Σε περίπτωση που παρατηρηθούν μακροσκοπικά οι 
χαρακτηριστικές αλλοιώσεις της φυματίωσης κατά τον 
κρεοσκοπικό έλεγχο και τα αποτελέσματα επιδημιολογι- 
κής έρευνας δηλώνουν πιθανή ύπαρξη φυματίωσης. 

- Σε περίπτωση που η εκτροφή είναι αγνώστου υγειονο¬ 
μικού καθεστώτος ως προς τη φυματίωση και κατά τον 
πρώτο έλεγχο με ενδοδερμικό φυματινισμό τουλάχιστον 
ένα ζώο έδωσε θετικό αποτέλεσμα. 

ΑΡΘΡΟ 5 

ΜΕΤΑΚΙΝΗΣΕΙΣ ΖΩΩΝ ΚΑΙ ΕΚΤΡΟΦΩΝ 

Οι μετακινήσεις του συνόλου των ζώων μιας εκτροφής 
ή και των μεμονωμένων ζώων, ακόμη και για σφαγή, απα¬ 
γορεύονται, εκτός αν συνοδεύονται απο επίσημη κτηνια¬ 
τρική άδεια που θα εκδίδεται απο το Αγροτικό Κτηνια¬ 
τρείο της περιοχής. Στην άδεια θα αναφέρεται η υγειονο¬ 
μική κατάσταση της εκτροφής απο την οποία προέρχεται 
το ζωο ως προς την φυματίωση, ο σκοπός της μετακίνη¬ 
σης του και ο τελικός προορισμός του. Επίσημο αντίγρα¬ 
φο της άδειας θα αποστέλλεται στο Αγροτικό Κτηνια¬ 
τρείο προορισμού σε περίπτωση μετακίνησης του ζώου, 
ή θα παραδίδεται στον κρεοσκόπο κτηνίατρο σε περίπτω¬ 
ση σφαγής του ζώου, έτσι ώστε να ελέγχεται η άφιξη του/ 
των ζώων της εκτροφής. 

Οι κανόνες για την θερινή μετακίνηση εντός ή εκτός του 
Νομού είναι οι παρακάτω: 

1. Μετακίνηση των ζώων μιας εκτροφής βοοειδών για 
θερινή διαβίωση, επιτρέπεται μετά απο άδεια του Αγροτι¬ 
κού Κτηνιατρείου της περιοχής χειμερινής διαβίωσης και 
την έκδοση του εντύπου της σχετικής άδειας. Το έντυπο 
της άδειας θα σφραγίζεται απο το Αγροτικό Κτηνιατρείο 
του τόπου προορισμού κατά την άφιξη των ζώων της 
εκτροφής. Στο έντυπο της άδειας μετακίνησης θα αναφέ- 
ρεται υποχρεωτικά η υγειονομική κατάσταση των ζώων 
της εκτροφής απο πλευράς φυματίωσης. 

2. Εκτροφές βοοειδών που βόσκουν σε κοινούς βοσκό¬ 
τοπους πρέπει να ανήκουν στην ίδια υγειονομική κατά¬ 
σταση απο πλευράς φυματίωσης και δεν επιτρέπεται η 
επαφή με ζώα άλλων εκτροφών αγνώστου ή χαμηλότε¬ 
ρου υγειονομικού καθεστώτος. 

ΚΕΦΑΛΑΙΟ Β: ΔΙΑΓΝΩΣΗ ΤΗΣ ΦΥΜΑΤΙΩΣΗΣ 

ΑΡΘΡΟ 6 

ΚΑΤΑΓΡΑΦΗ ΚΑΙ ΔΙΕΡΕΥΝΗΣΗ 
ΠΕΡΙΠΤΩΣΕΩΝ ΦΥΜΑΤΙΩΣΗΣ 

Ολες οι ύποπτες περιπτώσεις φυματίωσης που θα δια¬ 
πιστώνονται από την κλινική εξέταση ή κατά τον κρεο¬ 
σκοπικό έλεγχο θα πρέπει να καταγράφονται και να ερευ- 
νώνται λεπτομερώς από τους κτηνιάτρους του Αγροτικού 
Κτηνιατρείου της περιοχής με την αποστολή δειγμάτων 
στο αρμόδιο Κτηνιατρικό Εργαστήριο για την επιβεβαίω¬ 
ση της μόλυνσης. 

ΑΡΘΡΟ 7 

ΕΞΕΤΑΣΕΙΣ ΓΙΑ ΤΟΝ ΕΛΕΓΧΟ ΤΗΣ ΦΥΜΑΤΙΩΣΗΣ 

Για τον έλεγχο της φυματίωσης στα βοοειδή διεξάγεται 
απλός ή συγκριτικός ενδοδερμικός φυματινισμός των 
οποίων η τεχνική και ερμηνεία των αποτελεσμάτων περι- 
γράφονται στο Παράρτημα Β του Π.Δ. 308/2000. Ειδικό¬ 
τερα, συγκριτικός φυματινισμός εκτελείται σε περιπτώ¬ 
σεις αμφίβολου αποτελέσματος στον απλό ενδοδερμικό 
φυματινισμό ή/και για επιβεβαίωση της μόλυνσης μετά 
από διερεύνηση και αξιολόγηση επιδημιολογικών παρα¬ 
γόντων στην εκτροφή και στην περιοχή γενικότερα. 


Επιβεβαίωση της μόλυνσης γίνεται με ιστολογικές και 
βακτηριολογικές εξετάσεις για την απομόνωση του Μ.όο- 
νίε από αλλοιώσεις που ανευρίσκονται στο σφάγιο κατά 
τον κρεοσκοπικό έλεγχο. 

Ειδικές ορολογικές δοκιμές μπορούν να γίνουν συ¬ 
μπληρωματικά για την επιβεβαίωση και τον αποτελεσμα¬ 
τικότερο έλεγχο της μόλυνσης στην εκτροφή, σε συν¬ 
δυασμό μετά επιδημιολογικά δεδομένα. 

ΑΡΘΡΟ 8 

ΑΠΑΓΟΡΕΥΣΗ ΕΠΕΜΒΑΣΕΩΝ 

Απαγορεύονται όλες οι ενέργειες σε βοοειδή που απο¬ 
σκοπούν στην απευαισθητοποίηση τους ως προς τη φυ¬ 
ματίωση και στη θεραπεία της φυματίωσης. Επίσης απα¬ 
γορεύεται και ο εμβολιασμός κατά της φυματίωσης. 

ΚΕΦΑΛΑΙΟ Β: 

ΜΕΤΡΑ ΕΛΕΓΧΟΥ ΚΑΙ ΕΚΡΙΖΩΣΗΣ ΤΗΣ ΦΥΜΑΤΙΩΣΗΣ 

ΑΡΘΡΟ 9 

ΔΙΑΔΙΚΑΣΙΑ ΧΑΡΑΚΤΗΡΙΣΜΟΥ ΕΚΤΡΟΦΗΣ ΑΓΝΩΣΤΟΥ 
ΥΓΕΙΟΝΟΜΙΚΟΥ ΚΑΘΕΣΤΩΤΟΣ (ΤΙ) ΩΣ ΠΡΟΣ ΤΗΝ 
ΦΥΜΑΤΙΩΣΗ ΣΕ ΕΚΤΡΟΦΗ ΕΠΙΣΗΜΑ ΑΠΑΛΛΑΓΜΕΝΗ (Τ3) 

Μια εκτροφή βοοειδών αγνώστου υγειονομικού καθε¬ 
στώτος ως προς τη φυματίωση (ΤΙ) χαρακτηρίζεται ως 
επίσημα απαλλαγμένη φυματίωσης (Τ3) με την ακόλουθη 
διαδικασία: 

- Σε όλα τα ζώα ηλικίας άνω των 6 εβδομάδων εκτελείται 
ενδοδερμικός φυματινισμός. 

- Σε περίπτωση που τα αποτελέσματα του πρώτου εν- 
δοδερμικού φυματινισμού είναι αρνητικά, τότε η εκτροφή 
χαρακτηρίζεται αρνητική (Τ2) ως προς τη φυματίωση. 

- Στις εκτροφές Τ2 διενεργείται ενδοδερμικός φυματινι- 
σμός σε όλα τα ζώα ηλικίας άνω των 6 εβδομάδων, σε διά¬ 
στημα όχι μικρότερο των 6 μηνών από τον προηγούμενο. 

- Εφόσον τα αποτελέσματα και του δεύτερου ενδοδερ- 
μικού φυματινισμού είναι αρνητικά, η εκτροφή χαρακτη¬ 
ρίζεται ως επίσημα απαλλαγμένη φυματίωσης (Τ3) υπό 
την προϋπόθεση ότι: 

1. Στο διάστημα μεταξύ των δύο ελέγχων δεν έχει ει- 
σέλθει ζώο από άλλη εκτροφή ηλικίας άνω των 6 εβδομά¬ 
δων χωρίς να αντιδράσει αρνητικά σε ενδοδερμικό φυμα- 
τινισμό 30 ημέρες πριν την είσοδο ή 30 ημέρες μετά την 
είσοδό του στην εκτροφή. Στη δεύτερη περίπτωση το ζώο 
πρέπει να είναι σε απομόνωση και να μην έχει έλθει σε 
επαφή με τα υπόλοιπα ζώα της εκτροφής. 

2. Τα ζώα της εκτροφής δεν έχουν έλθει σε επαφή με 
βοοειδή που ανήκουν σε εκτροφές χαμηλότερου υγειο¬ 
νομικού καθεστώτος ως προς τη φυματίωση. 

ΑΡΘΡΟ 10 

ΠΡΟΫΠΟΘΕΣΕΙΣ ΓΙΑ ΤΗΝ ΔΙΑΤΗΡΗΣΗ ΤΟΥ ΕΠΙΣΗΜΑ 

ΑΠΑΛΛΑΓΜΕΝΟΥ ΦΥΜΑΤΙΩΣΗΣ ΚΑΘΕΣΤΩΤΟΣ (Τ3) 
ΣΕ ΕΚΤΡΟΦΕΣ ΒΟΟΕΙΔΩΝ 

Προκειμένου μια εκτροφή βοοειδών η οποία έχει χαρα¬ 
κτηριστεί ως επίσημα απαλλαγμένη φυματίωσης (Τ3) να 
διατηρήσειτονχαρακτηρισμό αυτό πρέπει να πληρούνται 
οι ακόλουθες προϋποθέσεις: 

1. Όλα τα ζώα της εκτροφής να είναι απαλλαγμένα κλι¬ 
νικών συμπτωμάτων φυματίωσης. 

2. Τα βοοειδή ηλικίας άνω των 6 εβδομάδων που έχουν 
εισέλθει στην εκτροφή να προέρχονται από εκτροφή επί¬ 
σημα απαλλαγμένη φυματίωσης (Τ3) και να έχουν ανπ- 
δράσει αρνητικά σε ενδοδερμικό φυματινισμό 30 ημέρες 

πριν την είσοδο ή 30 ημέρες μετά την είσοδό τους στην 
εκτροφή. Στη δεύτερη περίπτωση το/τα ζώα πρέπει να εί¬ 
ναι σε απομόνωση και να μην έχουν έλθει σε επαφή με τα 
υπόλοιπα ζώα της εκτροφής. 

3. Όλα τα ζώα της εκτροφής ηλικίας άνω των 6 εβδομά¬ 
δων να ελέγχονται μια φορά το έτος με ενδοδερμικό φυ- 
ματινισμό και να δίνουν αρνητικά αποτελέσματα . 

ΑΡΘΡΟ 11 

ΧΑΡΑΚΤΗΡΙΣΜΟΣ ΕΚΤΡΟΦΗΣ ΑΓΝΩΣΤΟΥ 
ΥΓΕΙΟΝΟΜΙΚΟΥ ΚΑΘΕΣΤΩΤΟΣ (ΤΙ) ΩΣ ΠΡΟΣ 
ΤΗ ΦΥΜΑΤΙΩΣΗ ΣΕ ΜΟΛΥΣΜΕΝΗ ΕΚΤΡΟΦΗ (Τ+) 

Σε περίπτωση που έστω και ένα ζώο της εκτροφής Τ1 
δώσει θετικό αποτέλεσμα στον ενδοδερμικό φυματινι- 
σμό, η εκτροφή χαρακτηρίζεται ως μολυσμένη Τ+. 

ΑΡΘΡΟ 12 

ΜΕΤΡΑ ΣΕ ΕΚΤΡΟΦΗ ΒΟΟΕΙΔΩΝ 
ΜΟΛΥΣΜΕΝΗ ΑΠΟ ΦΥΜΑΤΙΩΣΗ 

Σε εκτροφή βοοειδών η οποία έχει χαρακτηριστεί ως 
μολυσμένη από φυματίωση (Τ+), τα μέτρα που λαμβάνο- 
νται πριν την σφαγή των θετικών ζώων είναι τα ακόλουθα: 

1. Η εκτροφή τίθεται σε απομόνωση και απαγορεύεται 
η είσοδος ζώων σε αυτήν. 

2. Η έξοδος ζώων από την εκτροφή απαγορεύεται εκτός 
αυτών που εξέρχονται με ειδική άδεια και προορίζονται 
για άμεση σφαγή. 

3. Τα μολυσμένα ζώα καταγράφονται, σημαίνονται με 
διάτρηση του δεξιού αυτιού σε σχήμα Τ και απομονώνο¬ 
νται από τα υπόλοιπα ζώα της εκτροφής μέχρι την σφαγή 
τους. 

4. Διενεργείται επιδημιολογική έρευνα προκειμένου να 
διαπιστωθεί η πηγή μόλυνσης, όπως επίσης και να επιση- 
μανθούν εκτροφές βοοειδών οι οποίες είναι επιδημιολο- 
γικά συνδεδεμένες με την μολυσμένη εκτροφή. Τα στοι¬ 
χεία της επιδημιολογικής έρευνας θα καταγράφονται στο 
"Δελτίο Επιδημιολογικής Διερεύνησης" που έχει καθορι¬ 
στεί με εγκύκλιο του Τμήματος Ζωοανθρωπονόσων της 
Διεύθυνσης Υγείας των Ζώων της Γενικής Διέυθυνσης 
Κτηνιατρικής. 

5. Εφόσον στην εκτροφή υπάρχουν ζώα ευαίσθητων ει¬ 
δών στη φυματίωση των βοοειδών, αυτά ελέγχονται με τις 
κατάλληλες για το είδος του ζώου δοκιμές. 

6. Το γάλα που προέρχεται από τα μολυσμένα ζώα που 
πάσχουν από φυματιώδη μαστίτιδα καταστρέφεται. 

7. Το γάλα που προέρχεται από ζώα που αντέδρασαν 
θετικά σε ενδοδερμικό φυματινισμό δεν χρησιμοποιείται 
για ανθρώπινη κατανάλωση. Συγκεντρώνεται σε ξεχωρι¬ 
στό δοχείο και είναι δυνατό να χορηγηθεί μόνο στη δια¬ 
τροφή των ζώων, αφού προηγουμένως υποστεί την κα¬ 
τάλληλη θερμική επεξεργασία. 

8. Το γάλα που προέρχεται από τα ζώα της μολυσμένης 
εκτροφής που αντέδρασαν αρνητικά στον ενδοδερμικό 
φυματινισμό χρησιμοποιείται σύμφωνα με τις διατάξεις 
του άρθρου 3 παρ. 2 του Π.Δ. 56/95 (Α’ 45). 

9. Η κόπρος και η στρωμνή των ζώων από τους χώρους 
της εκτροφής συγκεντρώνεται σε ειδικό σημείο και ψεκά¬ 
ζεται καθημερινά με το κατάλληλο απολυμαντικό, εκτός 
εάν αυτή καλύπτεται με στρώμα χώματος ή κόπρου μη 
μολυσμένου. Απαγορεύεται η μεταφορά της κόπρου και 
της στρωμνής εκτός εκτροφής πριν περάσουν 3 εβδομά¬ 
δες από τον ψεκασμό της με απολυμαντικό που εγκρίνει η 
αρμόδια κτηνιατρική υπηρεσία. 


10. Η σφαγή των μολυσμένων ζώων θα πρέπει να διε- 
νεργείται το αργότερο εντός 30 ημερών από την ημέρα 
που αυτά θα χαρακτηριστούν ως μολυσμένα. Η μεταφο¬ 
ρά των ζώων στο σφαγείο γίνεται μετά από σχετική άδεια 
του Α.Κ της περιοχής και αφού ληφθούν όλα τα απαραί¬ 
τητα μέτρα για να μην επεκταθεί η μόλυνση. Η σφαγή των 
μολυσμένων ζώων γίνεται σε καθορισμένο σφαγείο και σε 
συγκεκριμένες ώρες και ημέρες με απόφαση της Διεύ¬ 
θυνσης Κτηνιατρικής του νομού. 

11. Στο σφάγιο εκτελείται λεπτομερής κρεοσκοπικός 
έλεγχος προκειμένου να διαπιστωθεί η ύπαρξη αλλοιώ¬ 
σεων. Εφόσον διαπιστωθούν αλλοιώσεις, οι οποίες πιθα¬ 
νόν να οφείλονται σε μόλυνση από Μ. όονίε, συλλέγονται 
και αποστέλλονται στο αρμόδιο εργαστήριο για ιστολογι- 
κή και βακτηριολογική εξέταση προκειμένου να επιβεβαι¬ 
ωθεί η ύπαρξη της νόσου. 

Τα μέτρα που λαμβάνονται μετά την σφαγή των θετικών 
ζώων είναι τα ακόλουθα : 

1. Μετά την σφαγή και του τελευταίου μολυσμένου ζώ¬ 
ου διενεργείται στην εκτροφή καθαρισμός και απολύμαν¬ 
ση των χώρων και των εργαλείων υπό την επίβλεψη κτη¬ 
νιάτρου του Α.Κ. της περιοχής. 

2. Μετά την ολοκλήρωση των διαδικασιών απολύμαν¬ 
σης στην εκτροφή εκδίδεταιτο πιστοποιητικό απολύμαν¬ 
σης που έχει καθοριστεί με εγκύκλιο του Τμήματος Ζωο- 
ανθρωπονόσωντης Διεύθυνσης Υγείας των Ζώωντης Γε¬ 
νικής Διέυθυνσης Κτηνιατρικής σε δύο αντίτυπα. Το ένα 
αντίτυπο παραδίδεται στον κτηνοτρόφο και τηρείται στο 
αρχείο της εκτροφής και το άλλο αντίτυπο τηρείται στο 
αρχείο του Αγροτικού Κτηνιατρείου της περιοχής. 

ΑΡΘΡΟ 13 

ΔΙΑΔΙΚΑΣΙΑ ΓΙΑ ΤΗΝ ΕΞΥΓΙΑΝΣΗ ΜΟΛΥΣΜΕΝΗΣ 
ΕΚΤΡΟΦΗΣ ΒΟΟΕΙΔΩΝ ΑΠΟ ΦΥΜΑΤΙΩΣΗ (Τ+) 

ΚΑΙ ΤΟΝ ΕΠΑΝΑΧΑΡΑΚΤΗΡΙΣΜΟ ΤΗΣ ΣΕ ΕΠΙΣΗΜΑ 
ΑΠΑΛΛΑΓΜΕΝΗ (Τ3) 

Σε εκτροφή βοοειδών που έχει χαρακτηριστεί ως μολυ¬ 
σμένη από φυματίωση (Τ+) και προηγουμένως ανήκε 
στην κατηγορία του αγνώστου υγειονομικού καθεστώτος 
ως προς τη φυματίωση (ΤΙ), για να εξυγιανθεί και να χα¬ 
ρακτηριστεί ως επίσημα απαλλαγμένη φυματίωσης (Τ3) 
ακολουθείται η ακόλουθη διαδικασία: 

Α. Διενεργείται ενδοδερμικός φυματινισμός σε όλα 
τα ζώα άνω των 6 εβδομάδων 60 ημέρες μετά την σφα¬ 
γή και του τελευταίου μολυσμένου βοοειδούς και την 
ολοκλήρωση των διαδικασιών καθαρισμού και απολύ¬ 
μανσης. 

- Εφόσον τα αποτελέσματα του παραπάνω φυματινι- 
σμού είναι αρνητικά, διενεργείται επαναληπτικός ενδο¬ 
δερμικός φυματινισμός σε όλα τα ζώα της εκτροφής ηλι¬ 
κίας άνω των 6 εβδομάδων και σε διάστημα όχι μικρότερο 
των 6 μηνών μετά τον προηγούμενο φυματινισμό. Εφό¬ 
σον τα αποτελέσματα και του παραπάνω επαναληπτικού 
φυματινισμού είναι αρνητικά θεωρείται ότι έχει εξαλει- 
φθεί η πηγή μόλυνσης. 

- Η εκτροφή χαρακτηρίζεται ως εκτροφή αρνητική φυ¬ 
ματίωσης κατηγορίας Τ2 εφόσον διενεργηθεί επαναλη¬ 
πτικός ενδοδερμικός φυματινισμός με αρνητικά αποτελέ¬ 
σματα σε όλα τα ζώα της εκτροφής ηλικίας άνω των 6 
εβδομάδων και σε διάστημα όχι μικρότερο των 6 μηνών 
από τον προηγούμενο. 

- Εφόσον η εκτροφή χαρακτηρισθεί αρνητική φυματίω- 

σης κατηγορίας Τ2 αίρονται όλα τα περιοριστικά μέτρα 
που ισχύουν για τις μολυσμένες εκτροφές . 

Β. Έξι μήνες μετά από τον χαρακτηρισμό της εκτροφής 
ως εκτροφή κατηγορίας Τ2 διενεργείται ενδοδερμικός 
φυματινισμός σε όλα τα ζώα της εκτροφής ηλικίας άνω 
των 6 εβδομάδων. Εφόσον τα αποτελέσματα του παρα¬ 
πάνω φυματινισμού είναι αρνητικά η εκτροφή χαρακτηρί¬ 
ζεται ως επίσημα απαλλαγμένη φυματίωσης και κατατάσ¬ 
σεται στην κατηγορία Τ3 , υπό την προϋπόθεση ότι: 

1. Στο διάστημα μεταξύ των δύο ελέγχων (από Τ2 σε Τ3) 
δεν έχει εισέλθει ζώο από άλλη εκτροφή ηλικίας άνω των 
6 εβδομάδων χωρίς να αντιδράσει αρνητικά σε ενδοδερ- 
μικό φυματινισμό 30 ημέρες πριν την είσοδο ή 30 ημέρες 
μετά την είσοδό του στην εκτροφή. Στη δεύτερη περί¬ 
πτωση το ζώο πρέπει να είναι σε απομόνωση και να μην 
έχει έλθει σε επαφή με τα υπόλοιπα ζώα της εκτροφής. 

2. Τα ζώατης εκτροφής δεν έχουν έλθει σε επαφή με βο¬ 
οειδή που ανήκουν σε εκτροφές χαμηλότερου υγειονομι¬ 
κού καθεστώτος ως προς τη φυματίωση. 

ΑΡΘΡΟ 14 

ΜΕΤΑΒΟΛΗ ΤΗΣ ΣΥΧΝΟΤΗΤΑΣ ΕΛΕΓΧΟΥ ΤΩΝ 
ΕΠΙΣΗΜΑ ΑΠΑΛΛΑΓΜΕΝΩΝ ΦΥΜΑΤΙΩΣΗΣ (Τ3) 
ΕΚΤΡΟΦΩΝ ΣΕ ΜΙΑ ΠΕΡΙΟΧΗ (ΝΟΜΟ) 

Η συχνότητα ελέγχου των ζώων, τα οποία ανήκουν σε 
εκτροφές επίσημα απαλλαγμένες (Τ3) σε έναν νομό μπο¬ 
ρεί : 

- Να μειωθεί και να γίνεται κάθε δύο έτη εφόσον ο μέσος 
όρος των ποσοστών των μολυσμένων εκτροφών στον νο¬ 
μό την 31 Δεκεμβρίου κάθε έτους στους δύο τελευταίους 
ετήσιους ελέγχους δεν υπερβαίνει το 1 %. 

- Να μειωθεί και να γίνεται κάθε τρία έτη ή η ηλικία των 
ζώωνπου υπόκεινται σε ενδοδερμικό φυματινισμό μπορεί 
να είναι 24 μήνες, εφόσον ο μέσος όρος των ποσοστών 
των μολυσμένων εκτροφών στον νομό την 31 Δεκεμβρίου 
κάθε έτους στους δύο τελευταίους ελέγχους διετούς συ¬ 
χνότητας δεν υπερβαίνει το 0,2%. 

- Να μειωθεί και αν γίνεται κάθε τέσσερα έτη εφόσον ο μέ¬ 
σος όρος των ποσοστών των μολυσμένων εκτροφών στον 
νομό την 31 Δεκεμβρίου κάθε έτους στους δύο τελευταίους 
ελέγχους τριετούς συχνότητας δεν υπερβαίνει το 0,1%. 
Στην περίπτωση αυτή η αρμόδια αρχή μπορεί να σταματή¬ 
σει τους ελέγχους στις εκτροφές του νομού εφόσον: 

Α) Όλα τα βοοειδή που εισέρχονται στις εκτροφές του 
νομού υφίστανται ενδοδερμικό φυματινισμό με αρνητικά 
αποτελέσματα. 

Β) Όλα τα βοοειδή που σφάζονται στον νομό υπόκεινται 
σε επίσημο κρεοσκοπικό έλεγχο για την ύπαρξη αλλοιώ¬ 
σεων φυματίωσης και εφόσον διαπιστωθούν, αυτές υπό- 
κεινται σε ιστολογικό και μικροβιολογικό έλεγχο προκει- 
μένου να διαπιστωθεί αν οφείλονται σε μόλυνση από Μ. 
όονίε. 

Ανεξάρτητα από την συχνότητα ελέγχου μιας εκτροφής 
επίσημα απαλλαγμένης, άλατα βοοειδή που γεννήθηκαν 
στην εκτροφή και είναι ηλικίας άνω των 6 εβδομάδων, 
υποβάλλονται υποχρεωτικά μια φορά το έτος σε ενδο¬ 
δερμικό φυματινισμό. 

Η συχνότητα του ελέγχου σε κάθε νομό μεταβάλλεται 
μετά από άδεια του αρμοδίου τμήματος της Δ/νσης 
Υγείας των Ζώων της Γενικής Δ/νσης Κτηνιατρικής του 
Υπουργείου Γεωργίας, η οποία δίνεται μετά από μελέτη 
των στοιχείων που αφορούν την μέχρι πρόσφατα πο¬ 


ρεία εφαρμογής του προγράμματος και αφού εκτιμη- 
θούντα επιδημιολογικά δεδομένα κάθε νομού. Η άδεια 
αναστέλλεται σε περίπτωση που δεν τηρηθούν τα προ- 
βλεπόμενα. 

ΑΡΟΡΟ 15 

ΑΝΑΣΤΟΛΗ ΚΑΙ ΑΠΟΚΑΤΑΣΤΑΣΗ ΤΟΥ ΚΑΘΕΣΤΩΤΟΣ 
ΤΗΣ ΕΠΙΣΗΜΑ ΑΠΑΛΛΑΓΜΕΝΗΣ ΑΠΟ ΤΗΝ ΦΥΜΑΤΙΩΣΗ 
ΕΚΤΡΟΦΗΣ ΒΟΟΕΙΔΩΝ (Τ3). 

Α.Το καθεστώς της επίσημα απαλλαγμένης απάτην φυ¬ 
ματίωση εκτροφής βοοειδών (Τ3) αναστέλλεται σε περί¬ 
πτωση που: 

1. Διαπιστωθούν σε ζώο της εκτροφής κλινικά συμπτώ¬ 
ματα που θέτουν την υποψία ύπαρξης φυματίωσης. 

2. Εισαχθεί στην εκτροφή ζώο το οποίο δεν προέρχεται 
από εκτροφή επίσημα απαλλαγμένη φυματίωσης (Τ3). 

3. Τα ζώα της εκτροφής δεν έχουν υποστεί ενδοδερμι¬ 
κό φυματινισμό, όταν αυτός απαιτείται. 

4. Τα ζώα της εκτροφής έχουν έλθει σε επαφή με ζώα 
εκτροφής χαμηλότερου υγειονομικού καθεστώτος ως 
προς τη φυματίωση των βοοειδών. 

Σε περίπτωση που σε μία εκτροφή βοοειδών το καθε¬ 
στώς του επίσημα απαλλαγμένου φυματίωσης ανασταλεί 
για τους παραπάνω λόγους αυτό αποκαθίσταται εφόσον: 

1. Διενεργηθούν όλες οι απαραίτητες αλλεργικές (εν¬ 
δοδερμικός φυματινισμός), ορολογικές, ιστολογικές και 
βακτηριολογικές εξετάσεις στα ύποπτα ζώα και δεν απο- 
δειχθεί η ύπαρξη φυματίωσης των βοοειδών. 

2. Ολα τα ζώα της εκτροφής ηλικίας άνω των 6 εβδομά¬ 
δων αντιδράσουν αρνητικά σε ενδοδερμικό φυματινισμό, 
ο οποίος θα διενεργηθεί τουλάχιστον 42 ημέρες μετά την 
αναστολή του καθεστώτος ή 42 ημέρες μετά την απομά¬ 
κρυνση του/των υπόπτων ζώων εφόσον υπάρχουν τέτοια. 

Β. Το καθεστώς του επίσημα απαλλαγμένου φυματίω¬ 
σης μιας εκτροφής αναστέλλεται επίσης σε περίπτωση 
που: 

1. Ένα ή περισσότερα βοοειδή της εκτροφής δώσουν 
θετική αντίδραση σε ενδοδερμικό φυματινισμό. 

2. Διαπιστωθούν αλλοιώσεις κατά τον κρεοσκοπικό 
έλεγχο σε ζώο που προέρχεται από την εκτροφή και οι 
οποίες θέτουν υποψία ύπαρξης φυματίωσης. 

Στην παραπάνω περίπτωση το/τα ύποπτα ζώα απομα¬ 
κρύνονται από την εκτροφή, σφάζονται και διενεργείται 
η ενδεδειγμένη επιδημιολογική έρευνα σύμφωνα με το 
"Δελτίο Επιδημιολογικής Διερεύνησης" που έχει καθορι- 
σθεί με εγκύκλιο προκειμένου να συλλεχθούν οι απαραί¬ 
τητες πληροφορίες. Στα ζώα που είτε αντέδρασαν θετι¬ 
κά στον ενδοδερμικό φυματινισμό, είτε διαπιστώθηκαν 
αλλοιώσεις στα σφάγια τους κατά τον κρεοσκοπικό 
έλεγχο, διενεργούνται οι απαραίτητες εργαστηριακές 
εξετάσεις προκειμένου να διαπιστωθεί η ύπαρξη του Μ. 
όονίε . Το καθεστώς της εκτροφής παραμένει σε ανα¬ 
στολή μέχρις ότου ολοκληρωθούν όλες οι εργαστηρια¬ 
κές εξετάσεις. 

- Εάν επιβεβαιωθεί η ύπαρξη της φυματίωσης το καθε¬ 
στώς του επίσημα απαλλαγμένου αίρεται και η εκτροφή 
χαρακτηρίζεται ως μολυσμένη (Τ+). 

- Εάν δεν επιβεβαιωθεί η ύπαρξη της φυματίωσης, τότε 
το καθεστώς του επίσημα απαλλαγμένου φυματίωσης 
(Τ3) αποκαθίσταται, εφόσον όλα τα ζώα της εκτροφής 
ηλικίας άνω των 6 εβδομάδων αντιδράσουν αρνητικά σε 
ενδοδερμικό φυματινισμό, ο οποίος θα διενεργηθεί του- 

λάχιστον 42 ημέρες μετά την απομάκρυνση του/των ύπο¬ 
πτων ζώων. 

Γ. Το καθεστώς του επίσημα απαλλαγμένου φυματίω¬ 
σης μιας εκτροφής αναστέλλεται επίσης σε περίπτωση 
που: 

Στην εκτροφή υπάρχουν ζώα τα οποία σε ενδοδερμικό 
φυματινισμό έδωσαν αμφίβολο αποτέλεσμα. 

Στην περίπτωση αυτή το/τα ζώα τίθενται σε απομόνωση 
μέχρι να επιβεβαιωθεί η υγειονομική τους κατάσταση είτε 
με συγκριτικό ενδοδερμικό φυματινισμό, 42 ημέρες μετά 
τον πρώτο απλό ενδοδερμικό φυματινισμό, είτε με κατάλ¬ 
ληλες ορολογικές εξετάσεις, είτε με νεκροτομή και τον 
κατάλληλο εργαστηριακό έλεγχο. Το καθεστώς της 
εκτροφής αποκαθίσταται μόλις επιβεβαιωθεί η υγειονομι¬ 
κή κατάσταση του/των ζώων που έδωσαν αμφίβολη αντί¬ 
δραση στον απλό ενδοδερμικό φυματινισμό. 

ΑΡΘΡΟ 16 

ΕΞΑΙΡΕΣΗ ΕΚΤΡΟΦΗΣ ΒΟΟΕΙΔΩΝ ΑΠΟ ΤΗΝ 

ΑΝΑΣΤΟΛΗ ΤΟΥ ΧΑΡΑΚΤΗΡΙΣΜΟΥ ΤΗΣ ΩΣ ΕΠΙΣΗΜΑ 
ΑΠΑΛΛΑΓΜΕΝΗΣ ΑΠΟ ΤΗΝ ΦΥΜΑΤΙΩΣΗ (Τ3) 

Σε περίπτωση που σε μία περιοχή ο έλεγχος των εκτρο¬ 
φών για φυματίωση γίνεται με συγκριτικό ενδοδερμικό 
φυματινισμό και σε μία εκτροφή υπάρχουν ζώα που έδω¬ 
σαν αμφίβολη αντίδραση στον ενδοδερμικό φυματινισμό 
με φυματίνη βοείου τύπου , η αρμόδια αρχή είναι δυνατό 
να επιτρέψει την έξοδο ζώων από αυτή την εκτροφή υπό 
την προϋπόθεση ότι: 

1. Στην συγκεκριμένη εκτροφή δεν έχουν διαπιστωθεί 
ζώα, τα οποία έδωσαν θετική αντίδραση σε ενδοδερμικό 
φυματινισμό τα τρία τελευταία έτη. 

2. Η υγειονομική κατάσταση του/των ζώων τα οποία 
έδωσαν αμφίβολη αντίδραση στον ενδοδερμικό φυματι- 
νισμό με φυματίνη βοείου τύπου, θα επιβεβαιωθεί με επα¬ 
ναληπτικό ενδοδερμικό φυματινισμό εντός 42 ημερών. 

3. Ζώα από την συγκεκριμένη εκτροφή δεν γίνονται 
αντικείμενα ενδοκοινοτικού εμπορίου. 

Στην παραπάνω περίπτωση το καθεστώς της επίσημα 
απαλλαγμένης από την φυματίωση εκτροφής (Τ3) ανα¬ 
στέλλεται εφόσον κατά τον επαναληπτικό ενδοδερμικό 
φυματινισμό το/τα ζώα εξακολουθούν να δίνουν αμφίβο¬ 
λη αντίδραση στον ενδοδερμικό φυματινισμό με φυματί¬ 
νη βοείου τύπου ή κάποιο από αυτά δώσει θετική αντί¬ 
δραση στο παραπάνω φυματινισμό. 

Στην περίπτωση αυτή το/τα ζώα τίθενται σε απομόνωση 
μέχρι να επιβεβαιωθεί η υγειονομική κατάστασή τους: 

- ή με συγκριτικό ενδοδερμικό φυματινισμό 42 ημέρες 
μετά τον προηγούμενο απλό ενδοδερμικό φυματινισμό, 

- ή με άλλες ειδικές ορολογικές δοκιμές, 

- ή με νεκροτομή και τον κατάλληλο εργαστηριακό έλεγ¬ 
χο. 

Το καθεστώς της εκτροφής αποκαθίσταται μόλις επιβε¬ 
βαιωθεί η υγειονομική κατάσταση του/των ζώων τα οποία 
έδωσαν αμφίβολη ή θετική αντίδραση στον ενδοδερμικό 
φυματινισμό με φυματίνη βοείου τύπου. 

ΑΡΟΡΟ 17 

ΑΡΣΗ ΤΟΥ ΧΑΡΑΚΤΗΡΙΣΜΟΥ ΕΚΤΡΟΦΗΣ ΕΠΙΣΗΜΑ 
ΑΠΑΛΛΑΓΜΕΝΗΣ ΦΥΜΑΤΙΩΣΗΣ (Τ3) 

Το καθεστώς της επίσημα απαλλαγμένης από την φυ¬ 
ματίωση (Τ3) εκτροφής βοοειδών αίρεται και αυτή χαρα¬ 
κτηρίζεται ως μολυσμένη (Τ+) εφόσον αποδειχθεί η 


ύπαρξη φυματίωσης μετά από απομόνωση του Μ.όονίε 
κατά την εργαστηριακή εξέταση των αλλοιώσεων. 

Στην παραπάνω περίπτωση διενεργείται επιδημιολογι- 
κή έρευνα με σκοπό να διαπιστωθεί αν υπάρχουν εκτρο¬ 
φές, οι οποίες συνδέονται επιδημιολογικά με την μολυ¬ 
σμένη και να προσδιοριστεί η πηγή της μόλυνσης. Κατά 
την επιδημιολογική διερεύνηση συμπληρώνεται το "Δελ¬ 
τίο ΕπιδημιολογικήςΔιερεύνησης" που έχει καθοριστεί με 
εγκύκλιο. 

Η αρμόδια αρχή είναι δυνατό να άρει τον χαρακτηρισμό 
μιας εκτροφής επίσημα απαλλαγμένης από την φυματίω¬ 
ση (Τ3) και στις περιπτώσεις που: 

1. Διαπιστωθούν κλινικά συμπτώματα, τα οποία θέτουν 
την υποψία ύπαρξης φυματίωσης. 

2. Εισαχθεί στην εκτροφή ζώο, το οποίο δεν προέρχεται 
από εκτροφή βοοειδών επίσημα απαλλαγμένης φυματίω¬ 
σης (Τ3), ή δεν έχει υποστεί φυματινισμό όταν αυτός απαι¬ 
τείται, ήτα ζώατης εκτροφής έχουν έλθει σε επαφή μεζώα 
εκτροφής χαμηλότερου υγειονομικού καθεστώτος. 

3. Διαπιστωθούν κατά τον κρεοσκοπικό έλεγχο οι κλα¬ 
σικές αλλοιώσεις της φυματίωσης των βοοειδών σε σφά¬ 
γιο ζώου που προέρχεται από την εκτροφή. 

4. Διαπιστωθεί μετά από επιδημιολογική έρευνα, τα 
στοιχεία της οποίας καταγράφονται στο "Δελτίο Επιδη- 
μιολογικής Διερεύνησης", ότι υπάρχουν αυξημένες πιθα¬ 
νότητες η εκτροφή να είναι μολυσμένη. Η ενέργεια αυτή 
θεωρείται απαραίτητη προκειμένου να τεθεί υπό έλεγχο η 
φυματίωση των βοοειδών σε μία περιοχή. 

Στις παραπάνω περιπτώσεις η αρμόδια αρχή θα καθο¬ 
ρίσει κατά περίπτωση τον τρόπο με τον οποίο θα αποκα¬ 
τασταθεί το υγειονομικό καθεστώς της εκτροφής . 

ΑΡΟΡΟ 18 

ΔΙΑΔΙΚΑΣΙΑ ΑΠΟΚΑΤΑΣΤΑΣΗΣ ΧΑΡΑΚΤΗΡΙΣΜΟΥ 

ΕΚΤΡΟΦΗΣ ΒΟΟΕΙΔΩΝ ΣΕ ΕΠΙΣΗΜΑ ΑΠΑΛΛΑΓΕΝΗ 
ΦΥΜΑΤΙΩΣΗΣ (Τ3). 

Σε περίπτωση που σε εκτροφή βοοειδών επίσημα απαλ¬ 
λαγμένης φυματίωσης (Τ3) το καθεστώς έχει αρθεί και 
αυτή έχει χαρακτηριστεί ως μολυσμένη από φυματίωση 
(Τ+) το καθεστώς του επίσημα απαλλαγμένου φυματίω¬ 
σης (Τ3) αποκαθίσταται όταν: 

1. Ληφθούν και τηρηθούν όλα τα μέτρα που προβλέπο- 
νται στις μολυσμένες από φυματίωση εκτροφές και σφα¬ 
χτούν άλατα ζώα που έχουν δώσει θετική αντίδραση στον 
ενδοδερμικό φυματινισμό. 

2. Ολοκληρωθούν όλες οι διαδικασίες καθαρισμού και 
απολύμανσης των χώρων, υλικών και εργαλείων της 
εκτροφής. 

3. Ολα τα ζώα της εκτροφής ηλικίας άνω των 6 εβδομά¬ 
δων αντιδράσουν αρνητικά σε δύο ενδοδερμικούς φυμα- 
τινισμούς εκ των οποίων ο πρώτος θα διενεργηθεί τουλά¬ 
χιστον 60 ημέρες μετά τη σφαγή και του τελευταίου ζώου 
που έδωσε θετική αντίδραση στον ενδοδερμικό φυματινι- 
σμό και την ολοκλήρωση των διαδικασιών απολύμανσης 
και καθαρισμού της εκτροφής και ο δεύτερος θα διενερ¬ 
γηθεί τουλάχιστον 4 μήνες μετά τον πρώτο και όχι περισ¬ 
σότερο από 12 μήνες. 

ΑΡΘΡΟ 19 

ΧΑΡΑΚΤΗΡΙΣΜΟΣ ΠΕΡΙΟΧΗΣ (ΝΟΜΟΥ) ΩΣ 
ΕΠΙΣΗΜΑ ΑΠΑΛΛΑΓΜΕΝΗΣ ΦΥΜΑΤΙΩΣΗΣ 

Προκειμένου να χαρακτηριστεί μια περιοχή (νομός) ως 
επίσημα απαλλαγμένη φυματίωσης είναι απαραίτητο: 

1. Το ποσοστό των μολυσμένων από φυματίωση εκτρο¬ 
φών βοοειδών να μην υπερβαίνει κάθε έτος το 0,1 % των 
εκτροφών που υπάρχουν στην περιοχή για 6 συνεχή έτη 
και τουλάχιστον το 99,9% των υπαρχόντων εκτροφών βο¬ 
οειδών να είναι χαρακτηρισμένες ως επίσημα απαλλαγ¬ 
μένες φυματίωσης (Τ3) κάθε έτος και για 6 συνεχή έτη. Ο 
υπολογισμός των ποσοστών θα γίνεται στις 31 Δεκεμβρί¬ 
ου κάθε έτους. 

2. Να είναι σε εφαρμογή στην περιοχή σύστημα ανα¬ 
γνώρισης των ζώων έτσι ώστε να είναι δυνατή η παρακο¬ 
λούθηση των μετακινήσεων και η διαπίστωση της εκτρο¬ 
φής προέλευσης και προορισμού κάθε μετακινούμενου 
ζώου. 

3. Όλα τα βοοειδή που σφάζονται να υφίστανται επίση¬ 
μο κρεοσκοπικό έλεγχο. 

4. Να εφαρμόζεται στην περιοχή πρόγραμμα εκρίζω- 
σης ή επιτήρησης, στο οποίο να προβλέπονται οι περι¬ 
πτώσεις στις οποίες αναστέλεται η αίρεται ο χαρακτηρι¬ 
σμός της εκτροφής. 

Ο χαρακτηρισμός μιας περιοχής αποδίδεται από το αρ¬ 
μόδιο τμήμα της Δ/νσης Υγείας των Ζώων της Γενικής 
Δ/νσης Κτηνιατρικής του Υπουργείου Γεωργίας, μετά 
από μελέτη των στοιχείων που αφορούν την μέχρι πρό¬ 
σφατα πορεία εφαρμογής του προγράμματος και αφού 
εκτιμηθούν τα επιδημιολογικά δεδομένα κάθε νομού. Ο 
χαρακτηρισμός αναστέλλεται ή αίρεται σε περίπτωση 
που δεν τηρηθούν τα προβλεπόμενα από το παρόν. 

ΑΡΘΡΟ 20 

ΤΕΚΜΗΡΙΩΣΗ ΕΛΕΓΧΩΝ 

Α. Δελτίο φυματινισμού 

Μετά την διενέργεια ενδοδερμικού φυματινισμού συ¬ 
μπληρώνεται το σχετικό έντυπο σε δύο αντίτυπα. Το ένα 
αντίτυπο παραδίδεται στον κτηνοτρόφο και τηρείται στο 
αρχείο της εκτροφής. Το άλλο αντίτυπο τηρείται στο αρ¬ 
χείο του Αγροτικού Κτηνιατρείου της περιοχής στον αντί¬ 
στοιχο φάκελλοτου κτηνοτρόφου. 

Β. Πιστοποιητικό απολύμανσης 

Μετά την διενέργεια εργασιών καθαρισμού και απο¬ 
λύμανσης συμπληρώνεται το σχετικό έντυπο σε δύο 
αντίτυπα. Το ένα αντίτυπο παραδίδεται στον κτηνοτρό¬ 
φο και τηρείται στο αρχείο της εκτροφής. Το άλλο αντί¬ 
τυπο τηρείται στο αρχείο του Αγροτικού Κτηνιατρείου 
της περιοχής περιοχής στον αντίστοιχο φάκελλο του 
κτηνοτρόφου. 

Γ. Δελτίο πορείας προγράμματος εκρίζωσης της φυμα¬ 
τίωσης 

Η εξέλιξη του προγράμματος ελέγχου της φυματίωσης 
σε κάθε νομό και η επιδημιολογική κατάσταση αποτυπώ- 
νονται στα σχετικά έντυπα. Κάθε νομός συμπληρώνει τα 
απαραίτητα στοιχεία και αποστέλλει τα δελτία στο Τμήμα 
Ζωοανθρωπονόσων της Γενικής Διεύθυνσης Κτηνιατρι¬ 
κής ανά δίμηνο. 

Δ. Δελτίο επιδημιολογικής διερεύνησης 

Σε κάθε μολυσμένη εκτροφή διεξάγεται επιδημιολογική 
έρευνα τα στοιχεία της οποίας καταγράφονται στο σχετι¬ 
κό έντυπο το οποίο τηρείται στο Αγροτικό Κτηνιατρείο 
προκειμένου να εκτιμηθεί το πρόβλημα της μόλυνσης στη 
περιοχή και να ληφθούν τα απαραίτητα μέτρα από την Δι¬ 
εύθυνση Κτηνιατρικής του νομού. Σε περιπτώσεις καθο¬ 
λικής σφαγής αντίγραφο του δελτίου επιδημιολογικής 
διερεύνησης αποστέλλεται στο Τμήμα Ζωοανθρωπονό¬ 
σων της Γ ενικής Διέυθυνσης Κτηνιατρικής. 


Η μορφή των παραπάνω εντύπων έχει καθορισθεί με 
σχετική μας εγκύκλιο. 

ΚΕΦΑΛΑΙΟ Γ: 

ΣΦΑΓΕΣ ΚΑΙ ΑΠΟΖΗΜΙΩΣΕΙΣ ΦΥΜΑΤΙΚΩΝ ΒΟΟΕΙΔΩΝ 

ΑΡΘΡΟ 21 

ΣΦΑΓΗ ΜΟΛΥΣΜΕΝΩΝ ΑΠΟ ΦΥΜΑΤΙΩΣΗ ΖΩΩΝ 

Τα μολυσμένα ζώα σφάζονται υποχρεωτικά το συντο¬ 
μότερο δυνατό υπό την επίβλεψη κτηνιάτρου. Τα μολυ¬ 
σμένα ζώα πρέπει να σφαγούν εντός 30 ημερών από την 
ημέρα της γνωστοποίησης του αποτελέσματος στον 
ιδιοκτήτη σε προκαθορισμένο σφαγείο και σε συγκεκρι¬ 
μένη ημέρα και ώρα που ορίζει με απόφαση της η Διεύ¬ 
θυνση Κτηνιατρικής του νομού. Τα σφάγια υφίστανται 
λεπτομερή κρεοσκοπικό έλεγχο σύμφωνα με τις κείμε¬ 
νες διατάξεις. Εφόσον κατά το κρεοσκοπικό έλεγχο δια¬ 
πιστωθούν αλλοιώσεις φυματιώδους τύπου, συλλέγο- 
νται και αποστελλόνται για έλεγχο στο αρμόδιο κτηνια¬ 
τρικό εργαστήριο. 

ΑΡΘΡΟ 22 

ΚΑΘΟΛΙΚΗ ΣΦΑΓΗ ΜΟΛΥΣΜΕΝΗΣ 
ΑΠΟ ΦΥΜΑΤΙΩΣΗ ΕΚΤΡΟΦΗΣ 

Σε περίπτωση που σε μία εκτροφή το 50% των ζώων 
ή/και περισσότερο βρεθούν μολυσμένα, τότε το σύνολο 
των ζώων σφάζεται. Επιπρόσθεα, αν κατά τη πρώτη εξέ¬ 
ταση σε μία εκτροφή το 25% και άνω των ζώων δώσει θε¬ 
τικό αποτέλεσμα και στη δεύτερη επαναληπτική εξέταση 
60 μέρες μετά, τουλάχιστον το 25% των υπολοίπων ζώων 
δώσει επίσης θετικό αποτέλεσμα, τότε το σύνολο των ζώ¬ 
ων σφάζεται. Κατά παρέκκλιση, προκειμένου να επιτα¬ 
χυνθεί η εκρίζωση της νόσου σε μια περιοχή ή προκειμέ¬ 
νου να προληφθεί η επέκτασή της, είναι δυνατόν να προ- 
ταθεί η ολική σφαγή των βοοειδών μιας εκτροφής ακόμα 
και αν δεν πληρούνται οι προϋποθέσεις της παραπάνω 
παραγράφου. 

Στις παραπάνω περιπτώσεις η σφαγή των ζώων γίνε¬ 
ται μετά από πρόταση επιτροπής και την άδεια της Κε¬ 
ντρικής Κτηνιατρικής Υπηρεσίας του Υπουργείου Γε¬ 
ωργίας. Η επιτροπή αποτελείται από τον Προϊστάμενο 
του Τμήματος Υγείας των Ζώων της Κτηνιατρικής Υπη¬ 
ρεσίας του νομού, έναν κτηνίατρο του Αγροτικού Κτη¬ 
νιατρείου της περιοχής και έναν επιδημιολόγο, ο οποί¬ 
ος ορίζεται από την Κεντρική Κτηνιατρική Υπηρεσία 
του Υπουργείου Γεωργίας. Η επιτροπή προκειμένου να 
υποβάλλει την πρότασή της μελετά τους επιδημιολογι- 
κούς παράγοντες που συντελούν στη μόλυνση της 
εκτροφής, συμπληρώνει το Δελτίο της Επιδημιολογι- 
κής Διερεύνησης και συντάσσει σχετικό πρακτικό. Το 
πρακτικό μαζί με το Δελτίο Επιδημιολογικής Διερεύνη- 
σης αποστέλλεται στο Τμήμα Ζωοανθρωπονόσων της 
Γ ενικής Διεύθυνσης Κτηνιατρικής που είναι η αρμόδια 
αρχή για την έκδοση της σχετικής απόφασης καθολι¬ 
κής σφαγής. 

ΑΡΘΡΟ 23 

ΕΠΑΝΑΣΥΣΤΑΣΗ ΕΚΤΡΟΦΗΣ 
ΜΕΤΑ ΑΠΟ ΟΛΙΚΗ ΣΦΑΓΗ ΤΩΝ ΖΩΩΝ 

Σε περίπτωση επανασύστασης της εκτροφής προκει¬ 
μένου αυτή να χαρακτηριστεί ως επίσημα απαλλαγμένη 
πρέπει όλα τα ζώα που θα τη συγκροτήσουν να προέρ¬ 
χονται από εκτροφές επίσημα απαλλαγμένες φυματίω- 

σης (Τ3) και όλα τα ζώα άνω των 6 εβδομάδων να αντι- 
δράσουν αρνητικά σε ενδοδερμικό φυματινισμό που θα 
διεξαχθεί 60 ημέρες μετά την επανασύσταση της εκτρο¬ 
φής. 

ΑΡΘΡΟ 24 

ΑΠΟΖΗΜΙΩΣΕΙΣ ΖΩΩΝ ΠΟΥ ΣΦΑΧΤΗΚΑΝ 
ΣΕ ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ 
ΕΚΡΙΖΩΣΗΣ ΤΗΣ ΦΥΜΑΤΙΩΣΗΣ ΤΩΝ ΒΟΟΕΙΔΩΝ 

Όλα τα ζώα που θα σφαγούν κατά την εφαρμογή του 
προγράμματος αποζημιώνονται σύμφωνα με τις εκάστο- 
τε ετήσιες αποφάσεις οικονομικών ενισχύσεων για την 
εξυγίανση του κτηνοτροφικού κεφαλαίου της χώρας των 
Υπουργών Γεωργίας και Οικονομικών. 

Η αποζημίωση των ζώων καταβάλλεται στους ιδιοκτή¬ 
τες το αργότερο εντός 90 ημερών από την ημέρα σφαγής 
των ζώων τους. 


ΚΕΦΑΛΑΙΟ Δ: ΤΕΛΙΚΕΣ ΔΙΑΤΑΞΕΙΣ 
ΑΡΘΡΟ 25 

ΕΝΗΜΕΡΩΣΗ ΑΡΜΟΔΙΩΝ ΟΡΓΑΝΩΝ ΤΗΣ Ε.Ε. 

Η Γενική Διεύθυνση Κτηνιατρικής του Υπουργείου Γεωρ¬ 
γίας έχει την υποχρέωση να παρέχει όλες τις πληροφορίες 
που αφορούντην εφαρμογή του προγράμματος εκρίζωσης 
της φυματίωσης των βοοειδών και να στέλνει σχετικές εκ¬ 
θέσεις για τη πορεία του προγράμματος στον προβλεπό- 
μενο χρόνο στην Επιτροπή της Ευρωπαϊκής Ένωσης. 

Η παρούσα ισχύει από 1ης Ιανουάριου 2004 και εφεξής 
μέχρι να τροποποιηθεί ή καταργηθεί με άλλη Υπουργική 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 
Με εντολή Υφυπουργού 
Ο Γ ενικός Γ ραμματέας 
ΠΑΝ. ΚΟΛΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




